b'\n_START_ARTICLE_\nIronbottom Sound\n_START_PARAGRAPH_\nIronbottom Sound je naziv, ki so ga zavezniki dali prelivu Savo Sound. Razprostira se med otoki Guadalcanal, Savo in Florida v Salomonovem oto\xc4\x8dju. Ime (v dobesednem prevodu Preliv z \xc5\xbeeleznim dnom) je dobil po velikem \xc5\xa1tevilu potopljenih ladij ter sestreljenih letal, ki so bili uni\xc4\x8deni med spopadi za otoke v letih 1942 in 1943. Pred vojno se je preliv imenoval Sealark Sound.'